Finale Kupa evropskih šampiona 1960.
Finale Kupa evropskih šampiona 1960. bilo je 5. finale u historiji Kupa evropskih šampiona. Smatra se jednom od najboljih utakmica u historiji. Real Madrid je slavio 7–3 pred 127.000 ljudi na glazgovškom Hampden Parku. Frankfurt je do finala došao preko škotskog prvaka Rangersa, dok je Real u dvije utakmice ukupnim rezultatom 6–2 pobijedio rivale Barcelonu. Finale se umalo nije odigralo jer je Nogometni savez Njemačke zabranio njemačkim klubovima da igraju protiv bilo koje ekipe za koju nastupa Ferenc Puskás, zbog toga što je Mađar optužio reprezentaciju Zapadne Njemačke za uzimanje nedozvoljenih supstanci na Svjetskom prvenstvu 1954. Puskás je morao napisati pismo izvinjenja prije utakmice. Puskás i Di Stéfano su, uz Milanovog Pratija 1969, jedini igrači u historiji koji su postigli het-trik u finalu Kupa evropskih šampiona. Puskás je bio strijelac het-trika i u finalu 1962.